kardosdrur/scandi-wiki huggingface dataset:
Daniela Cook

Daniela Cook (født 16. marts 1978) er en australsk håndboldspiller. Hun spiller på Australiens håndboldlandshold, og deltog under VM 2011 i Brasilien.

Kilder 

Håndboldspillere fra Australien
Catherine Kent

Catherine Kent (15. januar 1981) er en australsk håndboldmålmand. Hun spiller på Australiens håndboldlandshold, og deltog under VM 2011 i Brasilien.

Kilder 

Håndboldspillere fra Australien
Korsets tegn

Korsets tegn () er en rituel håndbevægelse, der udføres af medlemmer af mange kristne trossamfund, ofte ledsaget af den udtalte eller mentalt reciterede trinitariske formel.

Bevægelsen gengiver formen af et kors enten i luften eller på kroppen, gentagende den traditionelle form for korsfæstelse fra den kristne beretning om Jesu lidelse og død. Der findes to principielle former: den ældre med tre fingre, fra højre mod venstre; der udelukkende benyttes i den ortodokse kirke og de unerede kirker; den anden, fra venstre mod højre, andet end tre fingre; benyttes i den romerskkatolske kirke, den anglikanske kirke, Lutheranismen og den orientalsk-ortodokse kirke. Ritualet er sjældent indenfor andre traditionelle kristne kirkesamfund. Det menes at den ældste form for korsets tegn er ved at afmærke et kors på panden, dernæst på læberne og dernæst over hjertet. Dette tegn udføres stadig i den romerskkatolske kirke og den anglikanske kirke under evangeliets forkyndelse.

Eksterne henvisninger 

Kors
Hilseformer
Liturgi
Kōrli Stalte

Kōrli Stalte (; født 1870 i Mazirbe i Guvernement Kurland, død 12. januar 1947 i Tyskland) var en produktiv livisk kulturarbejder og aktivist. Stalte arbejdede som lærer i Dundaga og Mazirbe, og som sproglærer i livisk i Lielirbe; og som kantor og organist i Mazirbe. Hans hustru var tyskbaltisk og han flyttede sammen med hende til Tyskland da tyskbalterne repatrieredes i 1939 på Hitlers ordre.

Stalte skrev mange digte på livisk, heriblandt Livõd Lolõd, og han skrev teksten til den liviske nationalhymne Min izāmō. Hans værker omfattede også oversættelse af det Nye Testamente (Ūž testament) og han deltog i skabelsen af den største liviske ordbog Livisches Worterbuch mit Grammatischer Einleitung. Kōrli Staltes datter Margareta Stalte komponerede adskillige sange med Kōrlis' digte som tekst.

Kilder 
 Marjo Mela, Lembit Vaba, Latvian historiaa ja kulttuuria, Rozentāls-seura 2005,  

Liver
Digtere fra Letland
Jesper Hiort

Jesper Sørensen Hiort (født 3. oktober 1641, død 23. marts 1673 på Kornerupgård ved Roskilde) var landsdommer i Sjælland og forstander for Herlufsholm, bror til Peder Hiort.

Hans forældre var rektor yed Kjøbenhavns latinske Skole, senere professor ethices ved Københavns Universitet, magister Søren Pedersen Kalundborg og Kirsten Jespersdatter Buchman (eller Caspersdatter Bechman). Han blev student 1658, studerede først herhjemme, rejste udenlands 1663-66, studerede i Leiden (jf. Personalhistorisk Tidsskrift, 2. række, IV, s. 306) og i Padua, hvor han et år beklædte værdigheden som syndicus. 10. februar 1668 fik han bestalling (Sjæl. Reg.) som landsdommer på Sjælland efter Christen Steensen (begravet i Roskilde Domkirke 29. januar 1669) og 14. november 1668 gaves kgl. konfirmation på hans udnævnelse til forstander for Herlufsholm efter Christen Bollesen, da Hjort var "en bekvem Mand, der med nogen Forstrækning kunde komme Skolen tilhjælp" (Sjæl. Reg.). Han beklædte stillingen 1. maj 1669 – 1. maj 1671. Ved Jesper Hiorts død 1673 udstedtes et latinsk universitetsprogram, og i modsætning til hvad der angives i H.B. Melchiors Historiske Efterretninger om Herlufsholms Stiftelse, s. 72-73 roser programmet hans virksomhed; navnlig af de forfaldne bygningers restaurering. Han døde af brystsyge. 

Han blev 8. maj 1667 gift med Anna Bülcke Pedersdatter (der som enke blev gift med oberst Andreas Harboe, død 28. november 1720 i Rendsborg), datter af præsident i København Peter Bülche. Han var far til officeren Severin Hiort og søofficeren Peter Hiort.

Over hans slægt findes en meget ufuldstændig stamtavle i Giessings Jubellærere II, 1, s. 180 f. Og en informativ stamtavle i oberstløitnant Otto Hjort: Stamtavle over en norsk Familie Hjort med Uddrag af andre norske og danske Slægter samt Undersøgelser om det Hjortske Segl (Kristiania 1912).

Kilder 
 Ob.ltn. Otto Hjort: Stamtavle over en norsk Familie Hjort med Uddrag af andre norske og danske Slægter samt Undersøgelser om det Hjortske Segl  (Kristiania 1912) (om Kirsten Caspersdatter Bechman på s. 7): se https://www.nb.no/items/e040f0bc759eb6c03ca4e6e126eaf2b0?page=12
 Personalhistorisk Tidsskrift, 2. række, bind 5 (1890), s. 93-94. Online hos Google Books

Landsdommere fra Danmark
Skolefolk fra Danmark
Danskere i 1600-tallet
Inger Lous

Inger Lous (1912– januar 2004) var en dansk tandlæge.

Inger Lous tog tandlægeeksamen i 1936 og praktiserede efter assistenttiden i København. Efter at have været ansat på Rigshospitalets tandklinik og senere som tandlæge ved Samfundet og Hjemmet for Vanføre blev Inger Lous ansat ved Københavns Tandlægehøjskoles Afdeling for Bidfunktionslære, hvor hun de sidste mange år var lektor i fagområdet.

Lous havde et holistisk syn på patienten, og fysiurgiske aspekter og deres betydning for behandlingen af bidfunktionspatienten optog hende især. Hun betonede, hvor vigtig tandstillingen, kæbeleddenes funktion og sammenbiddet først og fremmest er for cervicalcolumna, men også for hele kroppens statik.

Efter sin pensionering fra Tandlægehøjskolen fortsatte hun med at arbejde og forelæse over sit speciale. Hun var med til at forme og videreudvikle bidfunktionsspecialet og hun bevarede sin faglige interesse gennem hele livet.

I 1985 var hun en af modtagerne af Tagea Brandts Rejselegat.

Kilder 
 Muskuloskeletalt Forum, 4. årgang (maj 2004), s. 8. (PDF)

Modtagere af Tagea Brandts Rejselegat
Tandlæger fra Danmark
Tjek fødselsår
Lektorer fra Danmark
Malmö Aviation

Malmö Aviation er et flyselskab fra Sverige. Selskabet har hovedkontor ved Malmø Lufthavn og hub på Stockholm-Bromma Lufthavn.

Selskabet fløj i februar 2012 indenrigsruter i Sverige samt internationale charterflyvninger. Den aktive flyflåde bestod af 12 fly med en gennemsnitalder på 17.9 år. Heraf var der ét af typen Avro RJ70, to eksemplarer af Avro RJ85, samt ni Avro RJ100-fly som de største i flåden med plads til 112 passagerer.

Historie 
Selskabet blev grundlagt i 1981 og startede med at opererer skole- taxa- og fragtflyvninger. I 1991 begyndte man første gang på regulære ruteflyvninger, da der blev etableret ruter fra Stockholm til henholdsvis Hamborg og London. Senere blev Malmø og Göteborg tilføjet rutekortet. Malmö Aviation forsøgte også med ruter til Kristianstad og Luleå, men disse blev lukket igen på grund af manglende efterspørgsel.

Firmaet CityAir Scandinavia overtog 11. februar 1992 ejerskabet af Malmö Aviation. Det norske flyselskab Braathens købte i august 1998 hele selskabet, og primo 1999 blev flyselskabet Transwede sammenlagt med Malmö Aviation under navnet Braathens Sweden. Da Scandinavian Airlines i slutningen af 2001 opkøber Braathens følger de svenske aktiviteter ikke med, og Malmö Aviation fortsætter som et selvstændigt selskab ejet af Braganza AS / Bramora.

Eksterne henvisninger 

 Malmö Aviations officielle hjemmeside

Referencer 

Flyselskaber fra Sverige
Etableret i 1981
Virksomheder i Malmø
Asda

Asda Stores Ltd. (fork. for Asquith Dairies) er en britisk supermarkedskoncern, der udover dagligvarer er aktiv indenfor bl.a. tøj, legetøj og finansielle services. Efter Tesco er Asda med en markedsandel på 16,5 procent  den andenstørste aktør på det britiske dagligvaremarked. Siden 1999 har koncernen været ejet af en af verdens største dagligvarekoncerner, amerikanske Walmart. ASDA havde en EBITA i 2009 på 638 millioner pund.

Asda blev grundlagt som Associated Dairies & Farm Stores Limited i 1949 af en gruppe landmænd i Yorkshire. I 1965 blev kæden lagt sammen med Asquith Dairies og fik derefter sit nuværende navn, der refererer til grundlæggerne Fred og Peter Asquith. Kædens hovedkvarter er stadig beliggende i området – nemlig i Leeds, West Yorkshire. Kæden omfatter pr. 2011 523 butikker, der samlet beskæftiger 143.126 ansatte.

Asdas markedsføring er som regel baseret udelukkende på pris – under sloganet Britain's Lowest Priced Supermarket (Storbritanniens billigste supermarked). Siden 1998 har kæden drevet en internetbutik, siden 2008 under navnet Asda Direct, hvor man konkurrerer direkte med Tesco Direct.

I maj 2010 købte Asda 193 britiske Netto-butikker af Dansk Supermarked for 778 millioner pund. Asda fortsatte i første omgang butikkerne under Netto-navnet, men har senere omdøbt dem til Asda.

Referencer

Eksterne henvisninger 
 Asdas hjemmeside

Etableret i 1965
Detailvirksomheder fra Storbritannien
Walmart
Adam Wolf

Adam Wolf (født 20. januar 1959) er en dansk cand.scient.pol., der er direktør for Danske Regioner.

Wolf blev kandidat i statskundskab fra Københavns Universitet i 1987 og kom derefter til administrations- og personaleadepartementet i Finansministeriet. Fra 1989 var han udstationeret ved Ecole National d'Administration i Paris. Hjemvendt blev han i 1991 ministersekretær i Statsministeriet, og i 1995 blev han ambassaderåd ved Danmarks ambassade i Washington, D.C.. Her var han til 1997, hvor han blev chef for Finansministeriets kontor for administrations- og personalepolitik. I 1998 blev han afdelingschef med ansvar for administrationspoliti og modernisering. 

Fire år senere blev han leder af Den Digitale Taskforce og derefter (2002) afdelingschef med ansvar for generel udgiftspolitik og finansloven i Finansministeriet. I 2005 blev han direktør for Domstolsstyrelsen og stod her i spidsen for implementeringen af domstolsreformen, der indebar en reduktion af landets retskredse fra 82 til 24 samt digitalisering af tinglysningen. Sidstnævnte endte med kras kritik fra Rigsrevisionen. 

Adam Wolf har gennem flere år bidraget med artikler om offentlig forvaltning til danske og internationale videnskabelige tidsskrifter. Fra 1992 til 1995 var han tillige redaktør af tidsskriftet Administrativ Debat. 

Han er gift med journalist og TV 2-chef Ulla Pors Nielsen, med hvem han har to sønner. Familien er bosiddende på Frederiksberg.

Kilder
 Danske Regioner får ny direktør Altinget.dk 20. februar 2012
 Gulddreng i sit livs stormvejr Berlingske 18. august 2010
 50 år i morgen: Retternes førstemand Jyllands-Posten, 19. januar 2009
 50 år i morgen: I reformens øje Berlingske 19. januar 2009

Embedsmænd fra Danmark
Politologer fra Danmark
Direktører for danske styrelser
Diplomater fra Danmark
Personer i Kraks Blå Bog
Alumni fra Københavns Universitet
The Replacements

The Replacements kan være forskellige ting.
 The Replacements (film) - fra 2000 instrueret af Howard Deutch.
 The Replacements (gruppe) - punk
 The Replacements (tv-serie) (da: Substitutterne, 2006 -) amerikansk tegnefilmserie af Walt Disney Television Animation
Johan Dorrien

Johan Dorrien (11. oktober 1746 i Hamborg – 18. oktober 1813 i Flensborg) var en dansk officer, bror til Liebert Hieronymus Dorrien.

Han var født i Hamborg og søn af en derværende købmand, Johan Ludvig Dorrien (1708-1754); moderen var født Matthiesen. Slægtens stamtræ kan føres tilbage til det 16. århundrede. Ved adelsbrev af 15. april 1776 blev såvel Johan Dorrien som hans ældre broder, Liebert Hieronymus, af kejser Joseph II optaget i den tyske rigsadel. 1770 var Johan Dorrien, om hvis ungdom intet nærmere kendes, dansk kadet og blev samme år sekondløjtnant i Holstenske Regiment Dragoner – senere Ryttere –, 1777 premierløjtnant og 1783 ritmester. 1788 blev han major ved Akershusiske Dragoner, året efter forsat i samme egenskab til Fynske Dragoner og 1791 som oberstløjtnant til Holstenske Ryttere, ved hvilket regiment han 1803 blev oberst og næstkommanderende. 1806 udnævntes han til chef for Jyske Regiment lette Dragoner og førte samme år kommandoen over en rytterbrigade ved sydgrænsen. Ved krigens udbrud 1807 havde han først befalingen over flere detachementer af alle våbenarter, spredte mellem Slien og Ejderen, senere kommanderede han i Mellemslesvig under Carl af Hessen. 1808 blev han generalmajor og chef for Holstenske Regiment Ryttere, og ved Hærens mobilisering i 1812 udnævntes han til kommandør for 2. brigade i den "bevægelige Armédivision". Han kom dog ikke til at deltage i det følgende års krigerske begivenheder, thi sygelighed nødte ham til at søge orlov fra juni 1813, og 18. oktober samme år døde han. Dorrien var en pligtopfyldende, af Frederik VI skattet officer.

Han var gift med Sophie Amalie "Malchen" f. Stemann (23. maj 1765 – 26. marts 1854), datter af gehejmestatsminister, gehejmeråd m.m. Christian Ludvig von Stemann og første hustru, Augusta Elisabeth f. Müller. Han efterlod sig 7 børn, af hvilke en af sønnerne, Liebert Hieronymus, ved patent af 24. august 1845 optoges for sig og efterkommere i den danske adelstand.

Kilder 
 S.A. Sørensen, "Johan Dorrien", i: C.F. Bricka (red.), Dansk Biografisk Lexikon, København: Gyldendal 1887-1905.

Personer i Dansk Biografisk Leksikon
Kavaleriofficerer fra Danmark
Personer fra Hamborg
Generalmajorer fra Danmark
Personer i Napoleonskrigene fra Danmark-Norge
Danskere i 1700-tallet
Danskere i 1800-tallet
Johan
Liebert Hieronymus Dorrien

Liebert Hieronymus Dorrien (1742 – 27. marts 1814) var en dansk officer, bror til Johan Dorrien.

Han var søn af en købmand i Hamborg Johan Ludvig Dorrien (1708-1754); moderen var født Matthiesen. Slægtens stamtræ kan føres tilbage til det 16. århundrede. Ved adelsbrev af 15. april 1776 blev såvel Liebert Hieronymus og Johan Dorrien af kejser Joseph II optaget i den tyske rigsadel.

Han indtrådte 1763 i dansk militærtjeneste som frivillig ved Fynske gevorbne Dragonregiment, utvivlsomt ved hjælp af bekendtskab til regimentets daværende chef, grev Carl von Görtz, der betegner ham som "et ungt, for Tjenesten vel anlagt Menneske, der ved sit Kjendskab til fremmede Sprog og sin Færdighed i Skrivning er meget duelig til Adjudanttjeneste, og som man kan gjøre en god Officer ud af". Sandsynligvis ved samme formående forbindelse blev han allerede 1765, uden at det kan ses, at han har beklædt nogen mellemliggende løjtnantsstilling, udnævnt til sekondkaptajn, hvilken grad forandredes til ritmester, da afdelingen senere fik navn af Fynske Regiment Ryttere; 1781 blev han major, 1790 oberstløjtnant og i denne egenskab forsat til Gardehusarregimentet som næstkommanderende. 1803 ved den nationale hærreforms ikrafttræden avancerede han med forbigåelse af oberstgraden til generalmajor i kavaleriet og udnævntes til 2. deputeret i Generalitetskollegiet. Da Christian VII med gehejmestatsrådet og nogle af regeringsdepartementerne i august 1807 ved det engelske overfald lod residensen forlægge først til Kolding, senere til Rendsborg, fulgte Dorrien med som chef for Generalitetets såkaldte rendsborgske afdeling. Ved tilbagekomsten blev han 1. deputeret, hvilken post han beklædte indtil sin død, 27. marts 1814.

Han var gift med Margrethe Cathrine f. Adrian (døbt 11. november 1744 i Sankt Petri Kirke – 18. juni 1795 i Ribe, gift 1. gang med Christian Gormsen Biering) og efterlod sig af dette ægteskab 3 ugifte døtre.

Kilder 
 S.A. Sørensen, "Liebert Hieronymus Dorrien", i: C.F. Bricka (red.), Dansk Biografisk Lexikon, København: Gyldendal 1887-1905.

Personer i Dansk Biografisk Leksikon
Kavaleriofficerer fra Danmark
Personer fra Hamborg
Generalmajorer fra Danmark
Personer i Napoleonskrigene fra Danmark-Norge
Danskere i 1700-tallet
Danskere i 1800-tallet
Liebert Hieronymus
Kollegiedeputerede fra Danmark
Oscaruddelingen 1965

Oscaruddelingen 1965 var den 37. oscaruddeling, hvor de bedste film fra 1964 blev hædret af Academy of Motion Picture Arts and Sciences. Uddelingen blev afholdt 5. april i Santa Monica Civic Auditorium i Santa Monica, Californien, USA. 

For førte gang nogensinde blev alle 4 skuespilleroscars vundet af skuespillere uden for USA. Noget der ikke gentog sig før 2008.

Det er den eneste gang i Oscarhistorien, at tre film har fået 12 eller flere nomineringer. Becket og My Fair Lady fik begge 12 nomineringer, mens Mary Poppins fik 13.

Priser

Ærespris 
 William J. Tuttle

Eksterne Henvisninger 
Oscaruddelingen 1965 på Internet Movie Database
Oscaruddelingen 1965 på Oscar Legacys hjemmeside

1965
Kultur i 1965
Confederations Cup 2021

FIFA Confederations Cup 2021 forventes at blive afholdt i juni 2021, som en optakt til VM i fodbold 2022.

Kvalificerede hold 

 Inkluderer ikke mulig deltagelse under FIFA Confederations Cup 2017.

Eksterne henvisninger
FIFA Confederations Cup , FIFA.com 
2022 FIFA World Cup Qatar , FIFA.com 

Fodbold i 2021
2021
Sheffield & Hallamshire Senior Cup

Sheffield & Hallamshire Senior Cup er en lokal pokalturnering i England for fodboldhold i Sheffield & Hallamshire County Football Association. Turneringen blev etableret i 1876 under navnet Sheffield Challenge Cup og er derfor blandt de fem ældste pokalturneringer i verden, kun overgået af FA Cup (etableret i 1871), Scottish Cup (1873), Birmingham Senior Challenge Cup (1875) og East of Scotland Shield (1875).

Resultater

Vindere 

Holdenes nuværende navne er anvendet nedenfor.

Finaler 

Nedenstående liste er ukomplet.

Se også 

 Sheffield & Hallamshire County Cup
 Sheffield & Hallamshire Association Cup
 Steel City Cup

Kilder / eksterne henvisninger 
 Sheffield & Hallamshire Senior Cup

Noter 

Fodboldturneringer
Fodbold i England
Etableret i 1876
Paul Honoré

Paul Honoré (født 9. december 1919 på Frederiksberg, død 12. februar 2012) var en dansk forfatter, præst og debattør og tidligere sognepræst i Sorø Klosterkirke.

Paul Honoré voksede som provstesøn op i Fredericia. Han blev som nyuddannet teolog fra Københavns Universitet i 1945 sekretær i Danmarks Kristelige Gymnasiastbevægelse og 1956-1960 var landsformand. Efter nogle år (1950-1953) som præst i Dalum ved Odense og fra 1953 i Højby flyttede han i 1959 til embedet som sognepræst i Sorø Klosterkirke. Her blev han samtidig landsformand for Folkeligt Oplysningsforbund. I 1973 overtog han stillingen som forstander og førstepræst for Kolonien Filadelfia i Dianalund. Otte år senere flyttede han til posten som generalsekretær for De samvirkende Menighedsplejer i København, et job han bestred til sin pensionering i 1987.

Paul Honoré var i 1990'erne en af de første til at kæmpe for homoseksuelles rettigheder i folkekirken.

I 1948 giftede han sig med nordmanden, Ragnhild Bjorner.

Paul Honoré døde 12 februar 2012 og blev begravet 24 februar 2012 i Sorø Klosterkirke

Bibliografi 
 Fra Moses til nutiden. Om homoseksualitet og homoseksuelle, 1992. 
 Livets labyrint. Erindringsskitser, 1995.

Kilder

Eksterne henvisninger 
 

Præster fra Danmark
Debattører fra Danmark
Faglitterære forfattere fra Danmark
Selvbiografer fra Danmark
Personer fra Frederiksberg
Teologer fra Danmark
Dansksprogede forfattere fra Danmark
Personer i Kraks Blå Bog (afdøde)
Madeleine McAfee

Madeleine McAfee (født 5. februar 1993) er en australsk håndboldspiller. Hun spiller på Australiens håndboldlandshold, og deltog under VM 2011 i Brasilien.

Kilder 

Håndboldspillere fra Australien
Kimberly Tennant

Kimberly Tennant (født 16. januar 1985) er en australsk håndboldspiller. Hun spiller på Australiens håndboldlandshold, og deltog under VM 2011 i Brasilien.

Kilder 

Håndboldspillere fra Australien
Rosalind Boyd

Rosalind Boyd (født 21. oktober 1987) er en kvindelig australsk håndboldspiller. Hun spiller i Queensland HC og på Australiens håndboldlandshold som stregspiller, og deltog under VM 2011 i Brasilien. og under VM 2019 i Japan.

Kilder 

Håndboldspillere fra Australien
Katsuhiko Kinoshita

Katsuhiko Kinoshita (født 1973) er en japansk håndboldtræner. Han træner Australiens håndboldlandshold, og deltog under VM 2011 i Brasilien.

Kilder 

Håndboldtrænere fra Japan
Suzuki Liana

Suzuki Liana (i USA, Kina og Pakistan kendt som Suzuki Aerio) var en personbil fra den japanske bilfabrikant Suzuki bygget mellem 2001 og 2008, som både fandtes som 4-dørs sedan og 5-dørs hatchback. Efterfølgende blev modellen udelukkende i Kina og Pakistan produceret og solgt frem til 2014.

Beskrivelse 
Efter at produktionen var startet i marts 2001 og modellen i foråret havde haft Europapremiere på Geneve Motor Show, blev modellen introduceret i Danmark i weekenden 18.-19. august 2001. I starten fandtes Liana som 5-dørs hatchback med en 1,3-liters benzinmotor med 66 kW (90 hk) og en 1,6-liters benzinmotor med 76 kW (103 hk). Kombiinstrumentet var i de første årgange digitalt.

Navnet Liana er en forkortelse for Life In A New Age, hvilket oversat til dansk betyder at "leve i en ny tidsalder".

I april 2002 startede produktionen af den 4-dørs sedan, og samtidig blev salget af forgængeren Baleno indstillet.

I februar 2004 fik Liana et facelift med en ny front hvilket bragte modellens design tættere på den japanske version, et nyt, analogt kombiinstrument og en ny midterkonsol med integreret cd-afspiller. I juni måned samme år blev en 1,4-liters dieselmotor med 66 kW (90 hk) fra PSA Peugeot Citroën tilføjet motorprogrammet, dog ikke i Danmark, og 1,6-liters benzinmotoren fik sin effekt let øget til 78 kW (106 hk).

I december 2007 udgik sedanmodellen af modelprogrammet, og herefter var den eneste tilgængelige model hatchbackmodellen med 1,6-liters benzinmotor med 78 kW (106 hk).

Produktionen af Liana blev helt indstillet i april 2008, hvorefter modellen blev afløst af Suzuki SX4.

Billeder

Tekniske data 

Benzinmotorerne er af fabrikanten godkendt til brug med E10-brændstof.

Referencer

Litteratur 
 Automobil Revue. Katalog 2002 og 2005 (på tysk og fransk).

Eksterne henvisninger 

Liana
Små mellemklassebiler
Forhjulstrukne biler
Biler introduceret i 2001
Biler fra 2000'erne
Hej Nostradamus!

Hej Nostradamus!  (eng. Hey Nostradamus! 2003) er en roman af Douglas Coupland hvis omdrejningspunkt er et fiktivt skoleskyderi i en forstad til Vancouver, Canada i 1988 og det der følger efter af sorg og ensomhed. Bogen, der blev udgivet i 2003, er Couplands mest kritikerroste udgivelse og indeholder fire forskellige førstepersonsfortællinger fra forskellige karakterer, der på forskellig vis blev påvirket af skyderiet. Romanen bearbejder flere vægtige temaer som fx kærlighed mellem teenager, sex, religion og sorg.

Plot

Romanen følger ofre og efterladte fra tragedien på en skole i North Vancouver i 1988. Coupland, der har givet udtryk for, at han ikke mente, at ofrene for massakren på Columbine High School fik nok opmærksomhed i sammenligning med gerningsmændene, skrev denne roman for at rette op på dette misforhold, han så. Romanen er inddelt i fire dele med hver sin fortæller og fokus.

Referencer

Romaner fra Canada
Believe (Justin Bieber-album)

Believe er det fjerde album studiealbum fra den canadiske musiker Justin Bieber.

Baggrund og optagelse 
Justin Bieber afslørede titlen på det nye album på UK's Capital FM i slutningen af. Han sagde også at Kanye West og Drake ville være med på albummet, idet "Jeg arbejder med en masse fede mennesker. Jeg arbejder med Kanye. Drake kommer til at arbejde på albummet sammen med mig". Den 17. december, 2011, bekræftede Drake at han ville være med på det nye album under en koncert i Los Angeles. To måneder senere, tweetede Bieber's manager Scooter Braun at det to var klar til at optage albummet i studiet. Braun tweetede også at Cody Simpson ville være med til at optage albummet sammen med Bieber, hvilket også blev nævnt af Simpson på Twitter.

Singler 
Den 22. februar, 2012, afslørede Bieber på Twitter at den første single fra hans kommende studiealbum, Believe ville blive udgivet i marts 2012. Den 1. marts, 2012, optrådte Bieber på The Ellen DeGeneres Show hvor han meddelte at den første single fra hans fremtidige album, Believe ville blive kaldt Boyfriend og ville blive udgivet den 26. marts, 2012.

Trackliste 
 "Boyfriend" (produceret af Mike Posner; skrevet af Justin Bieber, Michael Posner, Mason Levy og Mat Musto)
 "Catching Feelings"
 "Be Alright"  
 "Die In Your Arms"  
 "As Long As You Love Me" 
 "Right Here" (featuring Drake)
 "TBA"  (featuring Taylor Swift) 
 "TBA" (featuring Usher) 
 "TBA"  (featuring Cody Simpson)

Kilder 

 justin bieber 2015 album 

Album fra 2012
Justin Bieber-album
Album fra Island Records